Innholdsfortegnelse

1	Prosedyrens formål	7

2	Pasienter prosedyren gjelder for	7

3	Helsepersonell prosedyren gjelder for	7

4	Ansvar	8

5	Fremgangsmåte	8

6	Veiledning til MST	9

6.1	Spørsmål 1: Har du/pasienten gått ned i vekt i det siste uten å ha gjort forsøk på det?	9

6.2	Spørsmål 2: Har du/pasienten spist mindre enn vanlig på grunn av nedsatt matlyst?	9

6.3	Beregning av total poengskår og risikostatus	10

7	Godkjenning av dokumentet	10

8	Oppfølging av risikostatus	10

9	Rapportportalen Trygg pleie - underernæring	11

10	Referanser	11

11	Endringer siden forrige versjon	12

Prosedyrens formål

Identifisere og dokumentere risiko for underernæring hos voksne pasienter som legges inn i sykehuset. Prosedyren bygger på Nasjonal faglig retningslinje for forebygging og behandling av underernæring (2022) utgitt av Helsedirektoratet.

Pasienter prosedyren gjelder for

Alle voksne pasienter, 18 år eller eldre (≥ 18 år), som legges inn i sykehuset.

Unntak:

Pasienter som er i terminal fase

Pasienter som er innlagt for fedmekirurgi

Pasienter som er gravide eller ammende. Disse må få individuell kartlegging og oppfølging av ernæringsstatus.

Helsepersonell prosedyren gjelder for

Sykepleiere, helsefagarbeidere, leger.

Ansvar

Nivå 2-leder har ansvar for at prosedyren overholdes. Nivå 3-leder eller enhetsleder har ansvar for at prosedyren iverksettes.

Fremgangsmåte

Alle pasienter ≥ 18 år som legges inn i sykehuset skal vurderes for risiko for underernæring innen 24 timer etter innleggelse

Risikovurderingsverktøyet MST benyttes i Helse Bergen

Dokumentasjon av risiko for underernæring utføres i skjemaet «Vurdering av risiko for underernæring» i DIPS Arena.

Skjemaet hentes via sengepostlisten eller i dokumentlageret, se brukerveiledningene i Arenaportalen

Trygg pleie i sengepostlisten

Registrere Trygg pleie (DIPS Arena)

Pasienten skal veies ved innkomst og vekt og høyde dokumenteres i Meona under Kroppsmål, Meona-rutine: Registrering av høyde og vekt.

Veiledning til MST

MST består av to spørsmål som begge må besvares for at totalt poengskår skal beregnes og pasienten kategorisere som i risiko for underernæring eller ikke i risiko for underernæring.

Spørsmål 1: Har du/pasienten gått ned i vekt i det siste uten å ha gjort forsøk på det?

Svaralternativ og poeng spørsmål 1:

Nei	0 poeng
Vet ikke	2 poeng
Ja, 1-5 kg	1 poeng
Ja, 6-10 kg	2 poeng
Ja, 11-15 kg	3 poeng
Ja, >15 kg	4 poeng
Ja, vet ikke hvor mange kilo	2 poeng

Veiledning spørsmål 1:

«I det siste»: Ta utgangspunkt i vektendring i løpet av de siste seks måneder.

Svaralternativet «vet ikke» om vekttap: Om pasienten ikke kan svare på om hen har gått ned i vekt eller hvor mye hen har gått ned i vekt, så gir denne usikkerheten 2 poeng og pasienten er i risiko for underernæring og må kartlegges videre.

Spørsmål 2: Har du/pasienten spist mindre enn vanlig på grunn av nedsatt matlyst?

Svaralternativ og poeng spørsmål 2:

Nei	0 poeng
Ja	1 poeng

Veiledning spørsmål 2:

«Spist mindre enn vanlig»:

Ta gjerne utgangspunkt i om det er mindre enn ¾ av det personen anser som sitt vanlige matinntak.

Kan omfatte:

spiste mindre enn man pleier eller vanligvis gjør

spist dårlig

spist lite

redusert matinntak

Nedsatt matlyst eller redusert appetitt

Andre årsaker til at pasienten har spist mindre enn vanlig kvalifiserer også til et “Ja” på spørsmålet, feks:

tygge- og svelgevansker el. andre spiserelaterte symptomer som

munn- og tannstatus

kvalme

smerter

utmattethet

diaré

forstoppelse

passasjeproblemer

Beregning av total poengskår og risikostatus

Total poengskår beregnes automatisk i skjemaet og kan være mellom 0 - 5.

Total poengskår	Risikostatus
0 og 1	Pasienten er ikke i risiko for underernæring. Bestem Kostform til pasienten, dokumenter i Meona.
2 eller mer	Pasienten er i risiko for underernæring. Kartlegg ernæringsrelevante opplysninger for å finne årsakene til risiko og eventuelt mangelfullt næringsinntak. Sett prosedyrekoden WJAT50 Kartlegging av kosthold og ernæringstilstand. Lag ernæringsplan og iverksett tiltak, eller anbefal oppfølging i pasienten sitt hjemmemiljø om tiltakene ikke iverksettes i sykehuset. Flere aktuelle prosedyrekoder (se under).

Godkjenning av dokumentet

Godkjenn og lukk skjemaet

Dette vises i sengepostlisten

Ved total skår 0 og 1:

Ved total skår 2 - 5:

Se i brukerveilederen Registrere trygg pleie (DIPS Arena) hvordan du gjenfinner tidligere utfylte skjema og mer om bruk av sengepostlisten.

Godkjente dokument inkluderes i rapporten Trygg pleie i Rapportportalen.

Oppfølging av risikostatus

Pasienten kategoriseres og følges opp i tråd med retningslinjen Oppfølging av ernæringsstatus hos innlagte pasienter over 18 år.

Lav ernæringsmessig risiko (total score 0 og 1)

Pasienten får oppfølging på post med kostform, spesialkost og nødvendige tilpasninger for å gi pasienten et tilfredsstillende mat og ernæringstilbud.

Pasienten risikovurderes på nytt om en uke.

Dersom pasienten skal gjennomgå omfattende kirurgi eller annen krevende behandling (for eksempel stråling mot hals), følges opp som om pasienten var i ernæringsmessig risiko for å forebygge utvikling av underernæring.

Høy ernæringsmessig risiko (total score 2 - 5)

Kartlegg pasientens ernæringssituasjon og gjør en første vurdering.

Sett i gang ernæringstiltak innen 24 timer, rekvirer energi- og næringstett kost (EN-kost) til pasienter som kan spise, ev. andre kosttilpasninger.

Henvis til klinisk ernæringsfysiolog dersom man ikke klarer å dekke estimert energibehov med iverksatte tiltak.

Rapportportalen Trygg pleie - underernæring

I Rapportportalen Helse Vest: Trygg pleie ligg rapporten Underernæring. Rapporten gir oversikt over andel pasienter som blir risikovurderte under sykehusoppholdet. Oversikten kan brukes i arbeidet for å oppnå økt bruk av systematisk vurdering av risiko for underernæring og til å initiere lokale forbedringstiltak.

Referanser

Interne referanser

1.2.1.4-02	Oppfølging av inneliggende pasienter sin ernæringsstatus
15.2.6.2.1-01	Henvisning til klinisk ernæringsfysiolog (kef)

Eksterne referanser

3.2.1.5.5 I trygge hender 24/7 - Underernæring
3.2.1.5.14 Meona-rutine: Registrering av høyde og vekt
3.2.1.5.4 Nasjonal faglig retningslinje for forebygging og behandling av underernæring
3.2.1.5.39 Arenaportalen
3.2.1.5.36 DIPS Arena Registrere Trygg pleie
3.2.1.5.37 Rapportportalen Helse Vest: Trygg pleie
3.2.1.5.38 Trygg pleie i sengepostlisten

Endringer siden forrige versjon

Oppdatert i forhold til overgang til nytt verktøy for risikovurdering av underernæring, MST.

Lagt til informasjon om rapporten Underernæring i Rapportportalen.

Forlenget gyldighet til 28.02.2025

Forlenget gyldighet til 28.02.2025